Küll aga on virtuaalses ruumis väga oluline üksteise poole vaadata, sest see tekitab siiski hea tunde. Silmad tasub sättida kaamera suhtes õigele kõrgusele (näiteks asetades arvuti alla suure raamatu) ja õigesse suunda, et suhtluspartner tajuks, et vaatad tema poole, ja tunneks end kaasatuna, mitte tõrjutuna. Kui aga grupis on rohkem õppijaid kui paar inimest ja nende pildikesed katavad ekraani või asuvad ekraani ääres, on pilkkontakti jaoks õige pilgu suuna leidmine ja kontakti loomine õpetaja ja õpilaste vahel veelgi raskem kui paarikaupa ekraanil suheldes.
#000006
Jagatud tähelepanu kui õpitud oskus
#000009
Kuna virtuaalse õppe puhul pole inimesed samas ruumis, on praktiliselt raskendatud ka selline õppimist toetav inimestevaheline nähtus nagu „jagatud tähelepanu“ (joint attention või shared attention). Jagatud tähelepanu tähendab seda, kui kaks inimest pööravad oma pilgu üksteise poole ja vaatavad siis samas suunas mingile objektile ning siis jälle üksteisele silma.
#000010
Maila Rajamets „Lasteaiaõpetajad väärivad head palka“
#000026